
	На основу члана 32.ст.1.тачка 20. Закона о локалној самоуправи ( ''Сл. гласник РС'', бр. 129/2007, 83/2014 - др. закон, 101/2016 - др. Закон, 47/2018 и 111/2021 – др. закон ), члана 6. став 3. Закона о финансирању политичких активности „Сл. гласник РС“, број: 14/2022 и 63/2026) и члана 40. став 1. тачка 38. Статута општине Медвеђа („Сл. гласник града Лесковца“,  бр. 9/2019), 
	Скупштина  општине Медвеђа на 23. седници одржаној дана 05. октобра 2026. године, доноси

О Д Л У К У
О ОДРЕЂИВАЊУ УСЛУГА И ДОБАРА КОЈЕ ОПШТИНА МЕДВЕЂА
ПРУЖА ПОЛИТИЧКИМ СУБЈЕКТИМА


Члан 1.
	Овом одлуком одређују се услуге и добра које Општина Медвеђа пружа, односно даје на коришћење политичким субјектима (политичким странкама, коалицијама и групама грађана) за обављање њихових политичких активности, као и начин, услови и поступак њиховог давања.
Члан 2.
	Услуге и добра које пружа Општина Медвеђа политичким субјектима (политичким странкама, коалицијама и групама грађана), су:
	1.Давање на коришћење просторија за рад, у складу са одредбама Одлуке о обезбеђивању просторија за рад политичких странака, коалиција странака и група грађана у Скупштини општине Медвеђа ("Сл. гласник града Лесковца", бр. 15/2017) и
	2. Издавање одобрења за постављање мањих монтажних објеката на површинама јавне намене, у складу са одредбама Одлуке о комуналном реду („Службени гласник града Лесковца“ бр.35/2019) и Одлуком о критеријумима и условима за постављање мањих монтажних објеката на јавним површинама на територији општине Медвеђа ("Сл. гласник града Лесковца", бр. 11/2017).

Члан 3. 
	Услуге и добра из члана 2. ове одлуке пружају се уз накнаду под једнаким тржишним условима  у складу са Одлуком о утврђивању закупнине, накнаде за коришћење пословног простора на коме је носилац права располагања и коришћења општина Медвеђа ("Сл. гласник града Лесковца", бр. 37/2016) и Одлуком о локалним  комуналим таксама ("Сл. гласник града Лесковца", бр. 5/2017). 

Члан 4.
	Органи општине Медвеђа дужни су да политичком субјекту одговоре на захтев за коришћење услуге или добра у року од пет дана од дана пријема захтева, а током изборне кампање у року од два радна дана од пријема захтева, и да у случају немогућности пружања услуге или давања добра доставе доказе о томе политичком субјекту.
	Општина Медвеђа дужна је да одлуку по захтеву политичког субјекта за коришћење услуга или добара објаве на свом веб-сајту у року од једног дана од дана доношења одлуке. 


Члан 5.
[bookmark: _GoBack]	Одлука ступа на снагу даном доношења и биће објављена  у „Службеном гласнику града Лесковца“ и на званичној Веб презентацији општине Медвеђа.

